Solberg: – Ryddig av Drevland å ta ut permisjon
ARTIKKELEN ER OVER FIRE ÅR GAMMEL – Jeg synes det er veldig ryddig fordi hun selv sier at hun ikke ønsker å være noen avsporing av den politiske debatten og valgkampen i Bergen, sier Erna Solberg til P4. Mandag ga statsadvokaten politiet beskjed om å gjenåpne saken mot ordføreren. Saken ble opprinnelig henlagt etter bare én dag da den dukket opp tidligere i sommer, men da var det blant annet ikke kjent at ordføreren hadde takket ja til et gratis, ukelangt cruise for to personer fra den tyrkiske storbyen Istanbul. Les også: Trude Drevland tar permisjon to uker før valget. Solberg tror ikke velgerne vil vende ryggen til Høyre på grunn av at saken gjenåpnes. – Det er ingenting nytt i denne saken, så sånn sett er det ikke noe nytt som har kommet opp som bidrar til mer eller mindre skade. Men det er alltid uheldig med slike saker. Trude har også sagt at det er en del av det hun har gjort som hun angrer på og som burde vært ryddigere, sier Solberg. Leder i Bergen Høyre, Kenneth Stien, ønsker ikke å kommentere overfor Bergensavisen om partiet fortsatt har tillit til Drevland.Hordaland politidistrikt har satt av en egen gruppe med fire til fem etterforskere som skal gjennomgå Bergensordfører Trude Drevlands rolle i den såkalte Venezia-skandalen, skriver Bergens Tidende. (©NTB)
Det var ryddig av Bergens-ordfører Trude Drevland (H) å gå ut i ulønnet permisjon mens politiet vurderer saken mot henne, mener statsminister Erna Solberg (H).